kardosdrur/scandi-wiki huggingface dataset:
Einar Aggerholm

Einar Aggerholm (Einar Agerholm), (5. oktober 1906 i Nykøbing Mors – 5. maj 1945 i Odense) var en  professionel dansk bokser i weltervægt, modstandsmand og kriminalbetjent .

Aggerholm boksede som amatør for Lyngby Idrætsklub og senere IK 99. 

Einar Aggerholm debuterede som professionel bokser den 17. oktober 1930 mod den rutinerede svensker Freddie Lindström, der havde bokset de fleste af sine kampe i USA. Aggerholm stoppede svenskeren i 3 omgang. Aggerholm vandt hurtigt en række sejre i kampe i København, og opnåede to uafgjorte i Malmø mod svenskeren Lorentz Olsson. Den 16. oktober 1931 mødte han landsmanden Harald Nielsen, der tilføjede Einar Aggerholm dennes første nederlag i 12 kampe. Året efter, i 1932 tabte Aggerholm til algieren Ali Ben Said i en kamp i Paris, men Aggerholm opnåede dog revanche i den næste kamp, da han slog Said ud i 3. omgang i returopgøret i København. Aggerholm opnåede yderligere en række sejre, inden han blev udpeget til at deltage i udskillelseskampe om retten til at møde den forsvarende europamester i weltervægt. 

Første udskillelseskamp var mod svenskeren Gunnar Andersson den 11. maj 1934 i Göteborg. Andersson havde en rekordliste med kun fire nederlag i 35 kampe, men Aggerholm sendte svenskeren i gulvet i 2. og 8. omgang, inden kamplederen stoppede kampen i 9. omgang. Herefter ventede den østrigske mester Karl Blaho, som Aggerholm besejrede på point efter 12 omgange i København. Aggerholm var herefter klar til at møde den tyske europamester Gustav Eder. Forinden havde alene tre danskere fået muligheden for at bokse om EM, og kun Knud Larsen havde formået at vinde titlen. Aggerholm blev således den fjerde dansker, der boksede om EM.
Gustav Eder var en rutineret bokser med 69 kampe bag sig mod en række af Europas bedste boksere, og havde ikke problemer med at slå Aggerholm ud i 1. omgang af kampen, der blev bokset den 11. januar 1935 i Forum København. 
Einar Aggerholm boksede kun to kampe herefter, den sidste den 2. maj 1940, da han vandt over landsmanden Nick Clausen i København. 
Einar Aggerholm opnåede 37 kampe, hvoraf 28 blev vundet (22 før tid), 4 tabt (2 før tid) og 5 endte uafgjort.

Efter afslutningen af boksekarrieren var Aggerholm aktiv i Den danske modstandsbevægelse, hvor han blev tilknyttet en af politiets modstandsgrupper i Odense fra oktober 1944. Aggerholm blev i en alder af kun 38 år dræbt under ildkamp med hipofolk den 5. maj 1945, samme dag som Danmark blev befriet for den tyske besættelse.

Bogudgivelse 
Einar Aggerholm udgav i 1945 bogen Selvforsvar på Bogforlaget Norden. Bogen var en anvisning i selvforsvarets ædle kunst med teknikker fra boksning og jiu-jitsu, men indeholder tillige et selvbiografisk afsnit, hvor Aggerholm omtaler sin opvækst som moderløs arbejdsdreng og forløbet af boksekarrieren.

Noter

Eksterne henvisninger 
 Einar Aggerholms professionelle rekordliste på Boxrec.com
 Frihedsmuseets database, Einar Aggerholm

Modstandsfolk fra Danmark
Mandlige boksere fra Danmark
Personer fra Danmark myrdet af Nazi-Tyskland
Danskere i 1900-tallet
Politifolk fra Danmark
Personer fra Nykøbing Mors
Parachutes

Parachutes er det første studiealbum lavet af den britiske rockgruppe Coldplay. Albummet blev udgivet den 10. juli 2000 af Parlophone Records. På grund af albummet blev Coldplay kendt på verdensplan. Albummet kom hurtigt på top10 i Storbritannien, og den blev inden for top10 i 33 uger. Albummet vandt også tre priser: Q Awards – Best Album (2000), BRIT Awards – Best British Album (2001) og Grammy Awards – Best Alternative Music Album (2002). 
Fire singler er blevet udgivet fra albummet: "Shiver", "Yellow", "Trouble" og "Don't Panic". "Yellow" er den mest kendte sang fra Parachutes, og det var den sang, som gjorde Coldplay kendt internationalt. Sangen kom på #4 på UK singler.

Spor 

"Don't Panic" – 2:17 
"Shiver" – 4:59 
"Spies" – 5:18 
"Sparks" – 3:47 
"Yellow" – 4:29 
"Trouble" – 4:30 
"Parachutes" – 0:46 
"High Speed" – 4:14 
"We Never Change" – 4:09 
"Everything's Not Lost" – 7:15  – Life Is for Living" (gemt nummer starter ved 5:39) 
"Careful Where You Stand" (Japan bonus nummer) – 4:45 
"For You" (Japan bonus nummer) – 5:42

Personel 
George Marino – Mastering 
Paul Read – Assistent Ingeniør, Assistent 
Mark Pythian – Computer Konsulent
Chris Allison – Producer, Ingeniør, Mixing 
Tom Sheehan – Fotografi 
Andrea Wright  Assistent Ingeniør, Assistent 
Phil Harvey – Direktion 
Ken Nelson – Producer, Ingeniør 
Coldplay – Producer, Design, Cover Art, Hovedmedvirkende
Chris Martin – Vokaler 
Will Champion – Trommer 
Guy Berryman – Basguitar 
Jon Buckland – Guitar 
Sarah Lee – Fotografi

Eksterne henvisninger 
 Parachutes på Amazon.com
 Tekster 

Coldplay-album
Debutalbum fra 2000
Staveplade

En staveplade er et hjælpemiddel for psykisk udviklingshæmmede eller multihandicappede. Stavepladen har et antal felter med bogstaver. Den handicappede peger (med hjælp fra en hjælper) på bogstaverne og staver sig således gennem sit budskab.

Et lignende hjælpemiddel er pegepladen, hvor der er billeder i felterne.

På specielt internetfora og IRC-kanaler er det blevet populært at påpege andre brugeres stavefejl ved at tildele disse personer en staveplade. Oprindelsen og årsagen til dette er noget uklart.

Kritik af stave/pegeplader 
De handicappede, som benytter stave/pegeplader, har som regel nedsat kontrol over motorikken (fx spastikere), og hjælperen må derfor til tider gætte på meningen. Disse gæt kan være mere eller mindre kvalificerede og den intuitive forståelse mellem handicappet og hjælper spiller også ind.

Noter 

Hjælpemiddelteknologi
Primærrute 25

Primærrute 25 er en hovedvej, der går fra Tønder i nordøstlig retning op gennem Jylland til Kolding.

Primærrute 25 starter ved rundkørslen nord for landsbyen Abild forbi Løgumkloster, passerer gennem Toftlund. 

I rundkørslen ved Gabøl mødes Primærruterne 24, 25 og 47, primærrute 25 forsætter forbi Jels og Vamdrup passerer E 45 afkørsel 65 for at slutte ved mødet med Sekundærrute 170 i den sydlige del af Kolding.

Rute 25 har en længde på ca. 72 km.

Kilder 

25
Haile Gebrselassie

Haile Gebrselassie (født 18. april 1973) er en tidligere etiopisk langdistanceløber og er tidligere indehaver af verdensrekorden på maratondistancen. Han er en ud af en søskende flok på 10. Han bliver af mange betragtet som en af de bedste langdistanceløbere nogensinde. En af grundene til hans utrolige løb er højdetræning, idet den landsby, han er vokset op i Asella i Arsi-provinsen, ligger ret højt. Gebrselassie valgte at indstille sin aktive karriere efter han måtte udgå af 2010-udgaven af New York City Marathon.

Kendetegn 
Han løber i stil med næsten alle af verdens hurtigste langdistanceløbere på forfoden, da denne teknik er yderst effektiv og skånsom for knæ og led. Denne løbestil ses endnu mere udpræget hos sprintere.

Ifølge hans dagbog på den Internationale Olympiske Komites hjemmeside voksede han op på en gård. Han måtte hver dag løbe 10 km til skole og om aftenen 10.1 km hjem igen. Dette førte til en meget speciel løbestil, hvor hans venstre arm er bøjet, som om han holder skolebøger under den.

Personlige rekorder

Udendørs 

*nyt alternativ til halvmaraton

Indendørs

Eksterne henvisninger 
 
Artikel om Gebrselassie som nærmer sig verdensrekord for verdensrekorder Engelsk

Noter 

Maratonløbere fra Etiopien
Olympiske mestre fra Etiopien
Langdistanceløbere fra Etiopien
Atleter ved sommer-OL 1996
Atleter ved sommer-OL 2000
Atleter ved sommer-OL 2004
Atleter ved sommer-OL 2008
Medaljevindere ved sommer-OL 1996
Medaljevindere ved sommer-OL 2000
Ground zero

Ground zero er det punkt, hvor en eksplosion er sket. Udtrykket anvendes især om steder, hvor kernevåben er blevet bragt til sprængning, men kan også referere til udgangspunkter for f.eks. jordskælv, epidemier eller andre alvorlige hændelser. Dette punkt vil være det, der har taget allerstørst skade ved sprængningen. Skadesomfanget vil således aftage gradvist i takt med at afstanden til punktet øges.

Udtrykket var oprindeligt slang indenfor militæret og stammer fra det punkt, hvor den allerførste atombombe sprængte. 
Kort efter 2. verdenskrig blev det dog et almindeligt ord i forbindelse med Manhattan Project og atombomberne over Hiroshima og Nagasaki. Sidstnævnte var således første gang ordet blev anvendt i offentligheden.

Under Den kolde krig blev ordet også brugt om Pentagon-bygningens midte, da man betragtede stedet som et meget udsat mål ved et atomangreb på USA. Således kaldes det åbne område i bygningens midte uformelt for "Ground Zero", ligesom en kiosk samme sted er blevet døbt "Ground Zero Cafe".

Efter terrorangrebet den 11. september 2001 er grunden, hvor World Trade Center tidligere stod også blevet døbt "Ground Zero".

Se også 
 Hypocenter

Eksterne henvisninger 
 Nuclearfiles.org om atombomberne over Hiroshima og Nagasaki 
 Historien omkring ordet "Ground zero" 

Militære udtryk
Ask Rostrup

Ask Rostrup (født 26. februar 1966) er dansk journalist og vært på TV 2 News.

Rostrup har arbejdet hos DR i 14 år hvor han blandt andet har været politisk redaktør og leder af DRs Christiansborg-redaktion. Desuden er han kendt som vært på TV Avisen og programmet "Langt fra Borgen". 

Kendt for at have været politisk redaktør i DR indtil april 2012, hvor Uffe Tang overtog jobbet.

Ask Rostrup skiftede som Chefredaktør til TV 2 News i april 2021. Efter blot ti måneder på posten forlod han efter eget ønske stillingen da han ikke trives i jobbet og i stedet ønsket at blive vært på TV 2 News nyhedsudsendelse og det politiske magasin besservwisserne.

Rostrup blev student fra Herlev Gymnasium og HF i 1984 og uddannet journalist fra Danmarks Journalisthøjskole i 1991. Han var 1991-1995 ansat på Ritzaus Bureau og fra 1995 til 1998 på Berlingske Tidendes folketingsredaktion, inden han i 1998 blev EU-korrespondent for Berlingske Tidende.

I 2001 blev han nyhedsredaktør samme sted, for i 2003 at avancere til nyhedschef. Fra 2004 til 2006 var han chefredaktør for metroxpress. Fra 5. februar 2007 til april 2012 var han politisk redaktør i DR.

Han er gift med Dorte Carlsen. Parret har børnene Sidsel (født 1992), Espen (født 1994) og Villads (født 1999).

Kilder

Eksterne henvisninger 
 

Personer i Kraks Blå Bog
Ansatte i DR
Redaktører fra Danmark
Personer fra Herlev
Journalister ved Berlingske
VM i håndbold 1978 (mænd)

Verdensmesterskabet i håndbold for mænd 1978 var det niende (indendørs) VM i håndbold. Slutrunden blev afholdt i Danmark i perioden 26. januar – 5. februar 1978.

De 16 deltagende nationer spillede først en indledende runde i fire grupper med fire hold, hvorfra de to bedste i hver gruppe gik videre til hovedrunden, der bestod af to nye grupper med fire hold. Hovedrundens to gruppevindere gik direkte videre til VM-finalen, mens de to toere gik videre til bronzekampen. De to gruppetreere spillede om 5.pladsen, mens firerne spillede om 7.pladsen. Treerne fra de indledende grupper spillede en placeringsrunde om placeringerne 9-12.

Vesttyskland blev verdensmester for anden gang ved at slå Sovjetunionen 20-19 i finalen. Bronzen gik til DDR, der besejrede værtslandet Danmark 19-15 i bronzekampen.

Slutrunde 

De 16 deltagende nationer spillede først en indledende runde i fire grupper med fire hold, hvorfra de to bedst placerede hold i hver gruppe gik videre til hovedrunden, der bestod af to grupper med fire hold. De to gruppevindere gik direkte videre til VM-finalen, mens de to toere gik videre til bronzekampen. De to gruppetreere spillede placeringsjkamp om 5.-pladsen, mens firerne spillede om 7.-pladsen. Treerne fra de indledende grupper spillede en placeringsrunde om placeringerne 9-12.

Spillesteder 

Mesterskabet blev spillet i 23 forskellige byer, fordelt over næsten hele landet.

Indledende runde

Gruppe A

Gruppe B

Gruppe C

Gruppe D

Placeringsrunde 

Holdene, der endte på tredjepladserne i de indledende grupper, spillede en enkeltturnering alle-mod-alle om placeringerne 9-12.

Hovedrunde 

Hovedrunden havde deltagelse af de otte hold, som var endt på første- og andenpladserne i indledende grupper. De otte hold blev inddelt i to nye gruppe med fire hold, således at holdene fra gruppe A og B blev samlet i gruppe 1, mens holdene fra gruppe C og D samledes i gruppe 2. Resultaterne af kampe mellem hold fra samme gruppe i den indledende runde blev overført til hovedrunden. Vinderne af de to grupper gik direkte i VM-finalen, toerne spillede bronzekamp, treerne spillede om 5.-pladsen, mens firerne mødtes i en kamp om 7.-pladsen.

Gruppe 1

Gruppe 2

Finalekampe

Medaljevindere

Samlet rangering

Kilder / eksterne henvisninger 
International Handball Federation
IHF – Officielle resultater
World Handball Archive – Men Handball World Championship 1978 
Handball World - Handball-WM 1978 - Auf den Tag genau vor 42 Jahren: Deutschland überrascht UdSSR in Kopenhagen (5. februar 2020)  
Politiken – 1978-01-23
YouTube - Weltmeisterschaft der Männer 1978 Dänemark

1978 (mænd)
Håndbold i 1978
Håndbold i Danmark
Statens Forsvarshistoriske Museum

Statens Forsvarshistoriske Museum var en fællesbetegnelse for Tøjhusmuseet og Orlogsmuseet, der blev indført i 2004. Det blev nedlagt 1. januar 2014, hvorefter de to museer blev underlagt Nationalmuseet. Orlogmuseet blev efterfølgende lukket 1. januar 2016, hvorefter dets samlinger blev flyttet til Tøjhusmuseet, fra 2018 Krigsmuseet.

Statens Forsvarshistoriske Museum havde til opgave at tilgængeliggøre og formidle den danske, militære kulturarv fra midten af 1300-tallet og frem til i dag. Dette skete først og fremmest igennem de permanente udstillinger i de to hovedudstillingshuse – Tøjhusmuseet på Slotsholmen og Orlogsmuseet på Christianshavn. Men også gennem aktuelle særudstillinger samt aktiviteter for børn og unge. For eksempel igennem museets skoletjeneste og feriearrangementer. Museet rådede desuden over Bådene på Holmen – missiltorpedobåden P547 Sehested og Danmarks sidste ubåd S323 Sælen.

Udstillingshusene 
Tøjhusmuseet, nu Krigsmuseet, behandlede først og fremmest den landmilitære del af den danske krigshistorie. Samlingerne på museet var og er unikke og strækker sig i tid fra cirka 1300 til i dag. I rum strækker samlingerne sig over hele verden, blandt andet har museet en unik samling af asiatiske våben og tilbehør. Udstillingerne på museet behandler dog først og fremmest den dansk-nordiske krigshistorie.

Orlogsmuseet behandlede den danske flådes historie fra 1500-tallet og frem. Udstillingen baserede sig først og fremmest på den gamle modelsamling som museet rådede over, og som kan spores tilbage til 1600-tallet. Ud over dette fandtes der tableauer over kendte danske søslag, samt mange smukke malerier. Endelig fandtes der et Børnemusum i Orlogsmuseet, hvor børnene kunne få lov at lade en kanon og meget andet.

Noter 

Historiske museer i Danmark
Museer i København
Museer etableret i 2004
Ophørt i 2014
Indre By (København)
Sør-Odal

Sør-Odal er en kommune i Innlandet fylke i Norge. Den grænser i nord til Nord-Odal og Grue, i øst til Kongsvinger, i syd til Eidskog, og i vest til Nes. Højeste punkt er Granberget som er 529 moh. Kommunen havde 7.904 indbyggere i 2019.

Tusenårssted 
Kommunens tusenårssted er Galleri Lyshuset, som er en permanent udstilling af kunstneren Kåre Tveters originalarbejder.

Kendte sør-odølinger 

 Peder Sæther († 1886), kjend som Peder Sather, bankier i California, født i Sør-Odal
 Georg Robert Schirmer († 1917), politiker, stortingsmand
 Carl Vestaberg († 1936), forfatter
 Tora Østbye († 1967), forfatter
 Sigvardt Pran († 1975)
 Kåre Tveter, billedkunstner († 2012)
 Bjørn Hernæs (1936–), politiker, stortingsmand
 Øystein Sunde (1947–), musiker
 Kårstein Eidem Løvaas (1967–), politiker, stortingsmand
 Magnus Gullerud (1991-), håndboldspiller.

Kilder og henvisninger 

 Galleri Lyshuset 

Kommuner i Innlandet
Kommuner i Hedmark
De unge år: Erik Nietzsche sagaen del 1

De unge år: Erik Nietzsche sagaen del 1 (eng. titel: The Early Years: Erik Nietzsche Part 1) er en spillefilm fra 2007, instrueret af Jacob Thuesen og skrevet af Lars von Trier.

Filmen er en komedie om Lars von Triers år som elev på Den Danske Filmskole, og har Jonatan Spang i hovedrollen som Erik Nietzsche, der er Lars von Triers selvbiografiske alter ego. Lars von Trier har dog selv indtalt filmens fortællerstemme.

Mange af filmens skikkelser er baseret på virkelige personer.
Således parodierer Jens Albinus den århusianske filminstruktør Nils Malmros, Søren Pilmark filmskolens rektor Henning Camre, 
David Dencik teaterinstruktøren Vladimir Oravsky,
Dejan Cukic filmskolens manuskriptguru Mogens Rukov og Troels Lybys rolle skulle være et kryds mellem Gert Fredholm og Hans Kristensen.

Medvirkende 
Jens Albinus (Trols)
Thomas Bendixen (Thorvald)
Kristian Boland (Husejer)
Malin Brolin-Tani (Stine)
Hans Henrik Clemensen (Carsten Virén)
Nikolaj Coster-Waldau (Sammy)
Dejan Cukic (Selkoff)
Christian Damsgaard (Hans, Talsmand)
Therese Damsgaard (Karin)
David Dencik (Zelko)
Morten Eisner (Kris)
Jonas Kornerup dos Reis Fancony (Fyr i baren)
Lasse Emil Fenger (Dreng 2)
Simon Remvig Foldager (Tjavs, Dreng)
Christian Fuhlendorff (Lille Fotograf)
Martin Greis (Fotografelev)
Ditte Hansen (Filosofilærer)
Morten Aaskov Hemmingsen (Finn)
Peter Hviid (Musiklærer)
Bodil Jørgensen (Katrine Bonfils)
Henrik Jørgensen (Gartner-Pleje af Tennisbane)
Rikke Mohr Jørgensen (Filomena)
Benjamin Kitter (Skumle)
Mette Mai Langer (Scripter)
Mille Lehfeldt (Margrethe)
Ole Lemmeke (Formand)
Dan Loghin (Produktionsassistent)
Tinus Løvento (Gregers Lange)
Troels Lyby (Bent)
Søren Malling (Hans Jørgen)
Carl Martin Norén (Gøren)
Anders Nyborg (Bo)
Peter Hesse Overgaard (Fredrik Kristiansen)
Peter Pilegaard (Finnur)
Søren Pilmark (Mads)
Aslak Ponsaing (Dreng 1)
Clara Juel Rasmussen (Helle, Pige)
Line Bie Rosenstjerne (Anna)
Pauli Ryberg (Kris's samlever)
Patricia Schumann (Malene Sønder)
Jonatan Spang (Erik Nietzsche)
Bent Staalhøj (Operatør)
Paprika Steen (Ursula Østdal)
Birgit Thøt (Sekretær)
Lars von Trier (Fortæller)

Produktion 
Filmens arbejdstitel var Erik Nietzsche – de unge år.

Litteratur 
 Majken S. Eliasen og Rasmus Brendstrup: Den unge Triers lidelser, artikel i Filmmagasinet Mifune nr. 23, 2007
 Peter Schepelern og Mogens Rukov: Hvis Erik er Lars..., i Ekko nr. 39, 2007

Eksterne henvisninger

Henvisninger 

Dokumentarfilm fra Danmark
Danske film fra 2007
Film fra Danmark (administrationskategori)
Michael Jacob Michaelsen

Michael Jacob Michaelsen (11. april 1899 i Sundby – 13. august 1970 på Frederiksberg) var en dansk amatørbokser i sværvægt. Han boksede i en periode, hvor skandinaviske boksere var dominerende i Europa hos amatørerne i sværvægtsklassen.

Michael Jacob Michaelsen boksede for Christianshavns Idræts Klub. Han stillede op til europamesterskaberne i 1927, hvor han vandt bronze. Michael Jacob Michaelsen vandt året efter det danske mesterskab i sværvægt, og blev udtaget til Sommer-OL 1928 i Amsterdam, hvor han nåede semifinalen, som han tabte på point til argentineren Arturo Rodriguez Jurado, der senere vandt finalen over Nils Ramm. I bronzekampen vandt han over nordmanden Sverre Sørsdal, der ikke var i stand til at stille til kamp, og Michael Michaelsen vandt således olympisk bronzemedalje.

Den olympiske bokseturnering i Amsterdam blev anerkendt også som en turnering om europamesterskabet, og Michaelsens præstationer i tunrneringen rakte medførte således, at han tillige vandt sølv i konkurrencen om Europamesterskabet i sværvægt.

I 1929 stillede Michaelsen op i letsværvægt ved DM, som han vandt. I 1930 var han tilbage i sværvægtsklassen og tog sit tredje DM. Ved det efterfølgende europamesterskab samme år i Budapest nåede Michaelsen finalen, hvor han mødte svenskeren Bertil Molander, som Michaelsen besejrede. Michaelsen nåede således at vinde både guld, sølv og bronze ved EM for amatører.

Michael Jacob Michaelsen vandt efterfølgende DM i sværvægt i 1932. Han vandt tillige Københavnermesterskabet i letsværvægt 4 gange i årene 1928-31.

Han forblev amatør, og blev således aldrig professionel.

Han betegnes i nogle oversigter som jødisk.

Referencer 

Boksere fra Danmark
Jøder fra Danmark
Olympiske boksere fra Danmark
Olympiske bronzemedaljevindere fra Danmark
Personer fra København
Boksere ved sommer-OL 1928
Peter Jørgensen (bokser)

Peter Oscar Jørgensen, eller blot Peter Jørgensen (2. april 1907 i Hillerød – 27. august 1992 i Vålse, Nørre Alslev) var en dansk amatørbokser i letsværvægt og sværvægt. Han boksede i en periode, hvor skandinaviske boksere var dominerende i Europa hos amatørerne i sværvægtsklassen.

Peter Jørgensen vandt DM i sværvægt i 1927 for Odense BK. Han vandt det danske mesterskab i letsværvægt i 1932.

Peter Jørgensen deltog ved Sommer-OL 1932 i Los Angeles, han vandt sin første kamp mod Rafael Lang, Argentina, og kvalificerede sig derved til semi-finalen i letsværvægt, der dog blev tabt til den senere guldvinder, sydafrikaneren Dave Carstens. Jørgensen modtog bronzemedaljen, da modstanderen til bronzekampen ireren James Murphy ikke kunne stille op til kamp på grund af en øjenskade. Peter Jørgensen selv boksede med en ribbenskade.

Peter Jørgensen skiftede klub til BK Hermod og vandt atter DM i 1933 og 1936.

Om finalekampen i 1936 skrev Idrætsbladet (nr. 11, 21. årgang fra torsdag, d. 12. marts 1936) bl.a. følgende:

"... I Finalen vandt Peter Jørgensen i anden Omgang over den tapre og ingenlunde farlige Jørgen Jørgensen fra Odense, der har sin korte Rækkevidde at slaas med foruden Modstanderen...".

Samme år repræsenterede Peter Jørgensen Danmark i en bokselandskamp mod Norge, hvor han vandt over Jarl 'Jallen' Johnsen.

Foruden landskampe deltog Peter Jørgensen også i Europamesterskaberne i amatørboksning i Milano, der blev afholdt i 1937 - ingen af de i alt 5 danske deltagere vandt medaljer.

Peter Jørgensen boksede 436 kampe. Han blev aldrig professionel.

Eksterne henvisninger 
 
 Klip fra bokselandskampen Danmark-Norge i 1936 på danskkulturarv.dk
 Peter Jørgensen bokser som mod Sverige i 1937 (3:41) mod Olle Tandberg

Mandlige boksere fra Danmark
Olympiske boksere fra Danmark
Olympiske bronzemedaljevindere fra Danmark
Personer fra Hillerød
Boksere ved sommer-OL 1932
Klaus Badelt

Klaus Badelt (født 12. juni 1967) er en tysk komponist, som især er berømt for at have komponeret temaer til adskillige film, blandt andre Pirates of the Caribbean-filmene. Han har arbejdet sammen med andre komponister, såsom Harry Gregson-Williams (berømt for blandt andet Shrek og Narnia), John Powell (berømt for blandt andet X-men og Ice Age) og endda den verdensberømte Hans Zimmer, men Klaus Badelt har også komponeret megen musik på egen hånd.

Udvalgt filmografi 
2007
 Heaven and Earth
 Premonition
 TMNT
2006
 Rescue Dawn
 Miami Vice
 Poseidon (film)
 16 Blocks
 Ultraviolet (film)
2005
 The Promise
 Constantine (samarbejdede med Brian Tyler)
2004
 Catwoman
2003
 Pirates of the Caribbean: Den Sorte Forbandelse
 Manfast
 Basic (film)
 Ned Kelly
 The Recruit
2002
 Equilibrium
 K-19: The Widowmaker
 The Time Machine
 Teknolust
2001
 Extreme Days
 Invincible (samarbejdede med Hans Zimmer)
 The Pledge (samarbejdede med Hans Zimmer)

Eksterne henvisninger 

 

Komponister fra Tyskland
Personer fra Frankfurt am Main